**Tenk Községi Önkormányzat Képviselő - testületének 40/2017.(X.26.) számú határozata:**

Tenk Község Önkormányzatának Képviselő-testülete megtárgyalta és elfogadja Tenk Község Önkormányzatának Közbeszerzési Szabályzatát. Az elfogadott közbeszerzési szabályzat határozat 1. számú mellékletét és a határozat elválaszthatatlan részét képezi.

Felelős: Szopkó Tamás polgármester

Határidő: Azonnal

**Tenk Községi Önkormányzat Képviselő - testületének 41/2017.(X.26.) számú határozata:**

Tenk Község Önkormányzatának Képviselő-testülete Tenk Község Önkormányzatának 2017. évre vonatkozó közbeszerzési tervét megtárgyalta és jelen határozat melléklete szerint elfogadta.

Felelős: Szopkó Tamás polgármester

Határidő: Azonnal

**Tenk Községi Önkormányzat Képviselő - testületének 42/2017.(X.26.) számú határozata:**

1. Tenk Községi Önkormányzat Képviselő-testülete akként határoz, miszerint a „Községháza felújítása Tenken” megnevezésű projektet a VP-7.2.1-7.4.1.1-16 kódszámú pályázat keretében megítélt bruttó 41.949.665,- Ft támogatás felhasználásával, a Tenk belterület 211/11 hrsz-ú, természetben a Tenk Fő út 58. szám alatt épület felújításával meg kívánja valósítani.
2. A projekt összes költsége bruttó 46.546.818,- Ft, ebből támogatás szempontjából elszámolható költség bruttó 44.157.553,- Ft. A projekt teljes költségére vonatkozó önkormányzati önerő a támogatói döntéssel összhangban bruttó 4.597.153,- Ft, mely összeget a Képviselő-testület az önkormányzat költségvetésének terhére biztosítja a projekt megvalósításához.
3. Tenk Községi Önkormányzat Képviselő-testülete felhatalmazza a polgármestert a támogatási előleg lehívásához, valamint a projekt fizikai megvalósításának előkészítéséhez szükséges egyéb intézkedések megtételére.

Felelős: Szopkó Tamás polgármester

Határidő: Azonnal

**Tenk Községi Önkormányzat Képviselő - testületének 43/2017.(X.26.) számú határozata:**

Tenk Községi Önkormányzat Képviselő- testülete megvitatta az „Ajánlatkérő nyomtatványok megküldése projektmenedzsment, valamint kötelező tájékoztatás és nyilvánosság feladatok, továbbá közbeszerzési feladatok ellátása tárgyában a „Községháza felújítása Tenken” című projekt megvalósításához” tárgyú előterjesztést és az előterjesztés mellékletét képező ajánlattételi nyomtatványokat, az ott feltüntetett ajánlat tételére alkalmas gazdasági szereplők részére ajánlattételi felhívás címén megküldi.

Határidő: Értelem szerint

Felelős: Szopkó Tamás polgármester

**Tenk Községi Önkormányzat Képviselő - testületének 44/2017.(X.26.) számú határozata:**

1. Tenk Községi Önkormányzat Képviselő-testülete a hulladékgazdálkodási feladatok hatékony ellátása érdekében felhatalmazza a Regio- Kom Önkormányzati Társulást, hogy átruházott hatáskörben eljárva
2. a Szelektív Nonprofit Kft. felé jogosító – közös tulajdonú – üzletrészt szerezzen, a Társulás képviselője az üzletrész- adásvételi szerződést megkösse,
3. a Társulás képviselője a Szelektív Nonprofit Kft. létesítő okiratának módosítására hivatott jogügyletet létrehozza és mindazon további szükséges intézkedéseket megtegye, vagy azok megtételére másnak meghatalmazást adjon, melyek ahhoz szükségesek, hogy a cégadat-változásokat az illetékes Cégbíróság a cégjegyzékbe bejegyezze,
4. a Társulás képviselője a hulladékgazdálkodási közszolgáltatási szerződést és az azzal egy okiratba foglalt, a Ht. 37/B. § szerint az önkormányzat részvételével működő Társulás tulajdonában álló hulladékgazdálkodási létesítmények, eszközök, vagyonelemek üzemeltetéséhez szükséges vagyonkezelési szerződést a Szelektív Nonprofit Kft-vel megkösse,
5. az önkormányzat tulajdonában álló és a Ht. 37/B. § hatálya alá tartozó vagyon vonatkozásában a vagyonkezelési szerződést a Közszolgáltatóval megkösse.
6. Tenk Község Önkormányzat Képviselő-testülete a hulladékgazdálkodási feladatok hatékony ellátása érdekében hozzájárul ahhoz, hogy a részesedése mellett működő Regio- Kom Térségi Kommunális Szolgáltató Kft. gazdasági társaság a Szelektív Nonprofit Kft-ben részesedést szerezzen és felhatalmazza a vezető tisztségviselőt, hogy a részesedésszerzéshez szükséges jogügyleteket dokumentáló okiratokat aláírja.

Határidő: folyamatos

Felelős: Szopkó Tamás polgármester

**Tenk Községi Önkormányzat Képviselő - testületének 45/2017.(X.26.) számú határozata:**

Tenk Községi Önkormányzat Képviselő- testülete megtárgyalta a szociális tűzifa támogatás iránti kérelmek benyújtási határidejének meghatározása tárgyában készített előterjesztést és 2017. évben, a szociális tűzifa támogatás iránti kérelmek benyújtási határidejét 2017. december 15. napjában határozza meg.

Határidő: Értelem szerint

Felelős: Szopkó Tamás polgármester